
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


21 Ιανουάριου 2019 


ΤΕΥΧΟΣ ΔΕΥΤΕΡΟ 


Αρ. Φύλλου 54 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Τροποποίηση της 35979/29.03.2018 υπουργικής 
απόφασης «Δεύτερη (2η) προκήρυξη καθεστώ¬ 
τος "Ενισχύσεις Μηχανολογικού Εξοπλισμού" του 
αναπτυξιακού ν. 4399/2016» (Β' 1271). 

2 Έγκριση υπέρβασης του ανώτατου ορίου ημερών 
εκτός έδρας μετακίνησης κατά είκοσι (20) ημέρες 
του Αναπληρωτή Υπουργού Οικονομίας και Ανά¬ 
πτυξης για το έτος 2018. 


ΑΠΟΦΑΣΕΙΣ 

Αριθμ. 138295 (1) 

Τροποποίηση της 35979/29.03.2018 υπουργικής 
απόφασης «Δεύτερη (2η) προκήρυξη καθεστώ- 
τος'Ένισχύσεις Μηχανολογικού Εξοπλισμού"του 
αναπτυξιακού ν. 4399/2016» (Β' 1271). 

Ο ΥΠΟΥΡΓΟΣ ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ 

Έχοντας υπόψη: 

1. Τις διατάξεις του ν. 4399/2016 «Θεσμικό πλαίσιο για 
τη σύσταση καθεστώτων Ενισχύσεων Ιδιωτικών Επενδύ¬ 
σεων για την περιφερειακή και οικονομική ανάπτυξη της 
χώρας - Σύσταση Αναπτυξιακού Συμβουλίου και άλλες 
διατάξεις» (Α' 117), όπως ισχύουν και ιδίως των άρθρων 
29 και 32-36 αυτού, όπως ισχύουν. 

2. Τις διατάξεις του Γενικού Απαλλακτικού Κανονισμού 
651/2014 της Ευρωπαϊκής Επιτροπής της 17ης Ιουνίου 
2014 για την κήρυξη ορισμένων κατηγοριών ενισχύσεων 
ως συμβατών με την εσωτερική αγορά κατ' εφαρμογή 
των άρθρων 107 και 108 της Συνθήκης (ΕΕ Ε 187 της 
26.06.2014, σ. 1 -178), όπως ισχύει. 

3. Τις διατάξεις του κανονισμού (ΕΕ) αριθμ. 702/2014 
της Επιτροπής της 25ης Ιουνίου 2014 για την κήρυξη 
ορισμένων κατηγοριών ενισχύσεων στους τομείς της 
γεωργίας και δασοκομίας και σε αγροτικές περιοχές συμ- 
βιβάσιμων με την εσωτερική αγορά κατ' εφαρμογή των 
άρθρων 107 και 108 της Συνθήκης για τη λειτουργία της 
Ευρωπαϊκής Ένωσης, και ειδικότερα το άρθρο 14 αυτού 
(ΕΕ Ε 193 της 01.07.2014, σ. 1-75). 


4. Την αριθμ. 108621/17-10-2016 κοινή υπουργική 
απόφαση «Καθορισμός ειδικών όρων, προϋποθέσεων, 
προδιαγραφών και περιορισμών για την υπαγωγή σε 
καθεστώτα ενισχύσεων του ν. 4399/2016 (Α' 117), επεν¬ 
δυτικών σχεδίων του τομέα της μεταποίησης γεωργι¬ 
κών προϊόντων, όπως αυτός ορίζεται στο σημείο 10 του 
άρθρου 2 του καν. (ΕΕ) αριθμ. 651/2014 της επιτροπής, 
αποκλειστικά στις περιπτώσεις στις οποίες η ενίσχυση 
του επενδυτικού σχεδίου καθορίζεται με βάση τις επι¬ 
λέξιμες δαπάνες του επενδυτικού σχεδίου», (Β' 3410), 
όπωςτροποποιήθηκε με την αριθμ. 129228/24-11-2017 
(Β' 4122) και ισχύει. 

5. Την αριθμ. 43965/30-11-1994 κοινή απόφαση των 
Υπουργών Εθνικής Οικονομίας καιΤουρισμού «Καθορι¬ 
σμός του είδους και της έκτασης των επενδυτικών έργων 
που περιλαμβάνονται στις επενδύσεις εκσυγχρονισμού 
ολοκληρωμένης μορφής των εγκαταστάσεων και εξο¬ 
πλισμού των ξενοδοχειακών μονάδων στις διατάξεις του 
ν. 1892/1990» (Β'922). 

6. Τις διατάξεις του π.δ. 63/2005 «Κωδικοποίηση της 
νομοθεσίας για την Κυβέρνηση και τα κυβερνητικά όρ¬ 
γανα» (Α' 98). 

7. Τις διατάξεις του π.δ. 123/2016 «Ανασύσταση και 
μετονομασία του Υπουργείου Διοικητικής Μεταρρύθ¬ 
μισης και Ηλεκτρονικής Διακυβέρνησης, ανασύστα¬ 
ση του Υπουργείου Τουρισμού, σύσταση Υπουργείου 
Μεταναστευτικής Πολιτικής και Υπουργείου Ψηφιακής 
Πολιτικής, Τηλεπικοινωνιών και Ενημέρωσης, μετονο¬ 
μασία Υπουργείων Εσωτερικών και Διοικητικής Ανασυ¬ 
γκρότησης, Οικονομίας, Ανάπτυξης και Τουρισμού και 
Υποδομών, Μεταφορών και Δικτύων» (Α'208). 

8. Τις διατάξεις του π.δ. 147/2017 «Οργανισμός του 
Υπουργείου Οικονομίας και Ανάπτυξης» (Α' 192). 

9. Τις διατάξεις του π.δ. 22/2018 «Διορισμός Υπουργών, 
Αναπληρωτή Υπουργού και Υφυπουργών» (Α'37). 

ΙΟ.Την αριθμ. 129345/24-11-2017 κοινή απόφαση των 
Υπουργών Οικονομίας και Ανάπτυξης και Οικονομικών 
«Καθορισμός του ποσού, κατά είδος ενισχύσεων, για τα 
επενδυτικά σχέδια που υπάγονται στα καθεστώτα ενι¬ 
σχύσεων του αναπτυξιακού νόμου 4399/2016 "Γενική 
Επιχειρηματικότητα", "Νέες ανεξάρτητες ΜΜΕ", "Ενισχύ¬ 
σεις μηχανολογικού εξοπλισμού" και "Επενδύσεις μείζο- 
νος μεγέθους"του έτους 2017» (Β' 4124). 

Τεύχος Β'54/21.01.2019 


11. Την αριθμ. 35979/29.03.2018 (Β' 1271) υπουργική 
απόφαση «Δεύτερη (2η) προκήρυξη καθεστώτος "Ενι¬ 
σχύσεις Μηχανολογικού Εξοπλισμού"του αναπτυξιακού 
ν. 4399/2016», όπως ισχύει. 

12. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

Η περίπτωση α'της παραγράφου 2 του άρθρου 14 της 
αριθμ. 35979/29.03.2018 υπουργικής απόφασης, όπως 
ισχύει, αντικαθίσταται ως εξής: 

«α. Έλεγχος πληρότητας 

Η πληρότητα των υποβαλλόμενων αιτήσεων και των 
σχετικών δικαιολογητικών ελέγχεται από μέλος του Εθνι¬ 
κού Μητρώου Πιστοποιημένων Αξιολογητών, το οποίο 
εντός είκοσι τεσσάρων (24) ωρών υποχρεούται να αποδε¬ 
χτεί ή να απορρίψει αιτιολογημένα τη σχετική χρέωση.Το 
αποτέλεσμα του ελέγχου υποβάλλεται από τον αξιολογη- 
τή στο ΠΣΚΕ εντός δύο (2) ημερών από την ώρα αποδο¬ 
χής της χρέωσης, άλλως το επενδυτικό σχέδιο ανατίθεται 
εκ νέου προς έλεγχο πληρότητας σε άλλον αξιολογητή με 
την ίδια διαδικασία. Ο έλεγχος πληρότητας διενεργείται 
με βάση τυποποιημένο σύστημα ελέγχου πληρότητας. 
Κατά τον έλεγχο πληρότητας δεν δίδεται η δυνατότητα 
συμπλήρωσης ή διόρθωσης δικαιολογητικών ή προσκό¬ 
μισης διευκρινιστικών ή συμπληρωματικών στοιχείων 
πλην των περιπτώσεων στις οποίες οι προϋποθέσεις για 
την έκδοση των οικείων δικαιολογητικών συνέτρεχαν 
κατά το χρόνο υποβολής της αίτησης, όπως αυτά ορί¬ 
ζονται στο Παράρτημα 1. Ειδικά τα δικαιολογητικά των 
περ. ί και ϋτηςπαρ. 4 του σημείου Δ'του Παραρτήματος 
1 γίνονται δεκτά εφόσον οι προϋποθέσεις έκδοσής τους 
συνέτρεχαν κατά το χρόνο υποβολής της αίτησης. Η κατ' 
εξαίρεση, ως άνω, δυνατότητα συμπλήρωσης ή διόρθω¬ 
σης δικαιολογητικών ή προσκόμισης διευκρινιστικών ή 
συμπληρωματικών στοιχείων, παρέχεται κατά το στά¬ 
διο της επανεξέτασης της πληρότητας από τον φορέα 
υποδοχής και η υποβολή τους πραγματοποιείται εντός 
προθεσμίας δέκα εργάσιμων (10) ημερών από τη σχετική 
ενημέρωση της αρμόδιας Υπηρεσίας, μέσω του ΠΣΚΕ, 
προς το φορέα του επενδυτικού σχεδίου και ανεξάρτητα 
αν έχει προηγηθεί η έκδοση σχετικής διοικητικής πράξης. 
Στην κατηγορία αυτή περιλαμβάνονται και οι περιπτώ¬ 
σεις χρήσης ή μη της ψηφιακής υπογραφής και εσφαλ¬ 
μένου υπολογισμού του αναλογούντος παράβολου, για 
το οποίο απαιτείται συμπλήρωση. Σε περίπτωση που 
ο φορέας υποβάλει διευκρινιστικά ή συμπληρωματικά 
στοιχεία οικειοθελώς, αυτά δεν λαμβάνονται υπόψη ακό¬ 
μα και αν δεν έχει εκπνεύσει η καταληκτική ημερομηνία 
υποβολής των αιτήσεων υπαγωγής. 

Εφόσον η υποβληθείσα αίτηση κριθεί πλήρης,το απο¬ 
τέλεσμα του ελέγχου υποβάλλεται ηλεκτρονικά και ο 
φορέας του επενδυτικού σχεδίου ενημερώνεται μέσω 
ηλεκτρονικού μηνύματος από το ΠΣΚΕ στην ηλεκτρονι¬ 
κή διεύθυνση επικοινωνίας που έχει ορίσει ο ίδιος κατά 
την εγγραφή του στο Σύστημα και το επενδυτικό σχέδιο 
προωθείται περαιτέρω. Εάν το επενδυτικό σχέδιο απορ- 
ριφθεί για λόγους μη πληρότητας της αίτησης υπαγωγής, 


ο φορέας υποδοχής επανεξετάζει την πληρότητα της 
αίτησης ως προς τα σημεία για τα οποία κρίθηκε μη πλή¬ 
ρης. Εάν ο φορέας υποδοχής διαπιστώσει ότι η αίτηση 
είναι πλήρης, το αποτέλεσμα του ελέγχου υποβάλλεται 
ηλεκτρονικά και ο φορέας του επενδυτικού σχεδίου 
ενημερώνεται μέσω ηλεκτρονικού μηνύματος από το 
ΠΣΚΕ στην ηλεκτρονική διεύθυνση επικοινωνίας που έχει 
ορίσει ο ίδιος κατά την εγγραφή του στο Σύστημα και 
το επενδυτικό σχέδιο προωθείται περαιτέρω. Εάν κρίνει 
ότι ορθώς απορρίφθηκε η αίτηση για λόγους μη πληρό¬ 
τητας, οι οποίοι εξακολουθούν να υφίστανται και μετά 
την υποβολή των συμπληρωματικών ή διορθωτικών 
δικαιολογητικών ή και την προσκόμιση των διευκρινι¬ 
στικών ή συμπληρωματικών στοιχείων, εκδίδεται σχετική 
διοικητική πράξη από τον Προϊστάμενο του αρμόδιου 
τμήματος της υπηρεσίας, η οποία γνωστοποιείται στο 
φορέα μέσω ηλεκτρονικού μηνύματος. Κατά της απορ¬ 
ριπτικής πράξης δεν προβλέπεται το δικαίωμα ένστασης 
του άρθρου 15, το δε οικείο παράβολο καταπίπτει υπέρ 
του Δημοσίου. 

Η προβλεπόμενη στην προηγούμενη παράγραφο δυ¬ 
νατότητα συμπλήρωσης ή διόρθωσης δικαιολογητικών 
ή προσκόμισης διευκρινιστικών ή συμπληρωματικών 
στοιχείων, εφόσον συνέτρεχαν οι προϋποθέσεις για την 
έκδοσή τους κατά το χρόνο υποβολής της αίτησης, μπο¬ 
ρεί να αξιοποιείται και κατά το στάδιο της παραλαβής 
της αξιολόγησης από την Επιτροπή Αξιολόγησης Επεν¬ 
δυτικών Σχεδίων της παραγράφου 4, υπό την προϋπό¬ 
θεση ότι τα δικαιολογητικά αυτά αφορούν στο στάδιο 
της πληρότητας». 

Άρθρο 2 

Η παράγραφος 3 του άρθρου 14 της αριθμ. 35979/ 
29.03.2018 υπουργικής απόφασης, όπως ισχύει, αντικα¬ 
θίσταται ως εξής: 

«3. Το αποτέλεσμα του ελέγχου νομιμότητας και της 
αξιολόγησης του επενδυτικού σχεδίου υποβάλλεται από 
τον αξιολογητή στο ΠΣΚΕ εντός δέκα (10) ημερών από 
την ώρα αποδοχής της σχετικής χρέωσης στο ΠΣΚΕ, 
άλλως το επενδυτικό σχέδιο ανατίθεται εκ νέου προς 
αξιολόγηση σε άλλον αξιολογητή με την ίδια διαδικασία. 
Σε περίπτωση που απαιτούνται διευκρινίσεις σχετικά με 
το περιεχόμενο της αίτησης, αποστέλλεται στον φορέα 
του επενδυτικού σχεδίου σχετικό μήνυμα από τον αξιο- 
λογητή μέσω του ΠΣΚΕ, με το οποίο τάσσεται προθεσμία 
έως οκτώ (8) ημερών προκειμένου να απαντήσει, που 
πάντως πρέπει να είναι εντός της προθεσμίας ολοκλή¬ 
ρωσης του ελέγχου νομιμότητας και αξιολόγησης του 
επενδυτικού σχεδίου του προηγούμενου εδαφίου. Αν 
η, ως άνω, προθεσμία παρέλθει άπρακτη, η διαδικασία 
ολοκληρώνεται στο σύνολό της». 

Άρθρο 3 

Η δεύτερη υποπαράγραφος της παραγράφου 4 του 
άρθρου 14 της αριθμ. 35979/29.03.2018 υπουργικής 
απόφασης, όπως ισχύει, αντικαθίσταται ως εξής: 

«Το αποτέλεσμα της αξιολόγησης του εκάστοτε επεν¬ 
δυτικού σχεδίου και η παραγόμενη έκθεση αξιολόγησης 
υποβάλλονται μέσω του ΠΣΚΕ στην Επιτροπή Αξιολόγη- 

σης Επενδυτικών Σχεδίων. Η Επιτροπή, εφόσον το κρίνει 
απαραίτητο, μπορεί να επικοινωνεί με τον αξιολογητή 
για τυχόν διευκρινίσεις επί της αξιολόγησης σχετικά με 
την ορθή εφαρμογή του νόμου, της προκήρυξης και του 
Οδηγού Αξιολόγησης Επενδυτικών Σχεδίων. 

Η Επιτροπή, εφόσον το κρίνει απαραίτητο, μπορεί να 
επικοινωνεί με τον φορέα του επενδυτικού σχεδίου σε 
περίπτωση που απαιτούνται διευκρινίσεις. 

Η Επιτροπή επανεξετάζει την έκθεση αξιολόγησης και 
αποφαίνεται υποβάλλοντας το τελικό αποτέλεσμα της 
αξιολόγησης και την παραγόμενη έκθεση αξιολόγησης 
στο ΠΣΚΕ». 

Άρθρο 4 

1. Από τις διατάξεις της παρούσας απόφασης δεν 
προκαλείται πρόσθετη δαπάνη του Προϋπολογισμού 
Δημοσίων Επενδύσεων. 

2. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Δεκεμβρίου 2018 

Ο Υπουργός 

ΙΩΑΝΝΗΣ ΔΡΑΓΑΣΑΚΗΣ 


Αριθμ. 5760 _ (2) 

Έγκριση υπέρβασης του ανώτατου ορίου ημε¬ 
ρών εκτός έδρας μετακίνησης κατά είκοσι (20) 
ημέρες του Αναπληρωτή Υπουργού Οικονομίας 
και Ανάπτυξης για το έτος 2018. 

ΟΙ ΥΠΟΥΡΓΟΙ ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ - 
ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

(α) των άρθρων 2 και 3, παρ. 2γ, της υποπαραγράφου 
Δ9 της παραγράφου Δ του άρθρου 2 του ν. 4336/2015 
(ΦΕΚ 94/Α72015) «Δαπάνες μετακινούμενων εντός 
και εκτός επικράτειας» και της αριθμ. οικ. 2/74450/ 
ΔΕΠ/24.11.2015 (ΑΔΑ: ΩΨΘΩΗ-ΓΑ2) εγκυκλίου του 
Υπουργείου Οικονομικών με θέμα «Παροχή οδηγιών 
για την εφαρμογή των διατάξεων της υποπαραγράφου 
Δ9 της παραγράφου Δ του άρθρου 2 του ν. 4336/2015 
(ΦΕΚ 94 Α') «Δαπάνες μετακινούμενων εντός και εκτός 
επικράτειας», 

(β) του άρθρου 90 του π.δ. 63/2005 (ΦΕΚ 98/Α72005) 
«Κωδικοποίηση της νομοθεσίας για την Κυβέρνηση και 
τα κυβερνητικά όργανα», 

(γ) του άρθρου 12 του π.δ. 80/2016 (ΦΕΚ 145/Α72016) 
«Ανάληψη υποχρεώσεων από τους διατάκτες», 

(δ) του π.δ. 147/2017 (ΦΕΚ 192/Α72017) «Οργανισμός 
του Υπουργείου Οικονομίας και Ανάπτυξης», 

(ε) του π.δ. 123/2016 (ΦΕΚ 208/Α74.11.2016) «Ανασύ¬ 
σταση και μετονομασία του Υπουργείου Διοικητικής Με¬ 
ταρρύθμισης και Ηλεκτρονικής Διακυβέρνησης, ανασύ¬ 


σταση του Υπουργείου Τουρισμού, σύσταση Υπουργείου 
Μεταναστευτικής Πολιτικής και Υπουργείου Ψηφιακής 
Πολιτικής, Τηλεπικοινωνιών και Ενημέρωσης, μετονο¬ 
μασία Υπουργείων Εσωτερικών και Διοικητικής Ανασυ¬ 
γκρότησης, Οικονομίας, Ανάπτυξης και Τουρισμού και 
Υποδομών, Μεταφορών και Δικτύων», 

(στ) του π.δ. 22/2018 (ΦΕΚ 37/Α728.2.2018) «Διορισμός 
Υπουργών, Αναπληρωτή Υπουργού και Υφυπουργών», 

(ζ) του π.δ. 88/2018 (ΦΕΚ 160/Α729.8.2018) «Διορισμός 
Υπουργών, Αναπληρωτών Υπουργών και Υφυπουργών», 

(η) του π.δ. 73/2015 (ΦΕΚ 116/Α72015) «Διορισμός 
Αντιπροέδρου της Κυβέρνησης, Υπουργών, Αναπλη¬ 
ρωτών Υπουργών και Υφυπουργών». 

2. Την αριθμ. Υ29/9.10.2015 απόφαση του Πρω¬ 
θυπουργού «Ανάθεση αρμοδιοτήτων στον Αναπλη¬ 
ρωτή Υπουργό Οικονομικών Γεώργιο Χουλιαράκη» 
(ΦΕΚ 2168/Β72015). 

3. Το γεγονός ότι στις 22-11-2018 ο Αναπληρωτής 
Υπουργός Οικονομίας και Ανάπτυξης έχει πραγματο¬ 
ποιήσει εξήντα (60) ημέρες μετακίνησης εκτός έδρας. 

4. Το αριθμ. 129527/4.12.2018 έγγραφο του Αναπλη¬ 
ρωτή Υπουργού Οικονομίας και Ανάπτυξης. 

5. Το γεγονός ότι από την εφαρμογή της παρούσας 
απόφασης προκαλείται δαπάνη για το τρέχον οικονομικό 
έτος, η οποία θα καλυφθεί από τις εγγεγραμμένες πι¬ 
στώσεις του τακτικού προϋπολογισμού του Υπουργείου 
Οικονομίας και Ανάπτυξης, Ειδικού Φορέα 35/170 (ΚΑΕ 
κατηγορίας 0700) και η προκαλούμενη δαπάνη είναι 
εντός των ορίων που έχουν τεθεί από το Μεσοπρόθεσμο 
Πλαίσιο Δημοσιονομικής Στρατηγικής σύμφωνα με την 
αριθμ. 1230/6.12.2018 Ειδική Έκθεση της Γενικής Δ/νσης 
Οικονομικών Υπηρεσιών του ιδίου Υπουργείου. 

6. Την υπηρεσιακή ανάγκη μετακίνησης εκτός έδρας 
του Αναπληρωτή Υπουργού Οικονομίας και Ανάπτυξης 
για τη συμμετοχή του σε συσκέψεις και εκδηλώσεις στα 
πλαίσια των αρμοδιοτήτων του καθώς και στα πλαίσια 
της εκπροσώπησης της Κυβέρνησης, αποφασίζουμε: 

1 .Την υπέρβαση του ανωτάτου ορίου ημερών μετακί¬ 
νησης πέρα των εξήντα (60) ημερών, μέχρι του οποίου 
επιτρέπεται να μετακινείται εκτός έδρας, για υπηρεσι¬ 
ακούς λόγους ο Αστέριος Πιτσιόρλας, Αναπληρωτής 
Υπουργός Οικονομίας και Ανάπτυξης, κατά είκοσι (20) 
ημέρες. 

2. Η μετακίνηση του ανωτέρω θα γίνεται με αυστηρή 
εκτίμηση των υπηρεσιακών αναγκών και εντός του πλαι¬ 
σίου των εγγεγραμμένων πιστώσεων. 

3. Η ισχύς της παρούσας απόφασης αρχίζει από την 
ημερομηνία εξάντλησης του ανώτατου ορίου των εξήντα 
(60) ημερών κατ'έτος. Οι εκτός έδρας ημέρες που έχουν 
πραγματοποιηθεί μέχρι τη δημοσίευση της παρούσας 
συμψηφίζονται με τις καθορισμένες στην απόφαση 
αυτή. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Ιανουάριου 2019 

Ο Υπουργός Ο Αναπληρωτής Υπουργός 

Οικονομίας και Ανάπτυξης Οικονομικών 

ΙΩΑΝΝΗΣ ΔΡΑΓΑΣΑΚΗΣ ΓΕΩΡΓΙΟΣ ΧΟΥΛΙΑΡΑΚΗΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'54/21.01.2019 


ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςΓ. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: \ν\ν\νλΧ.^χ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ς|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤττΤ^ ι :■ ' .'^ιΙΠ σοτ. Γ _ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 


























